U-I-79/09
Datum: 2010-09-23T00:00:00.000+02:00
ecli: ECLI:SI:USRS:2010:U.I.79.09
vrsta: občinski predpis
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 23.09.2010
dokument: US29226
akt: Prostorski izvedbeni akti Občine Poljčane
resitev: zavrženje
izrek: Pobuda za začetek postopka za oceno ustavnosti in zakonitosti "prostorskih izvedbenih aktov Občine Poljčane" se zavrže.
stavek: Če pobuda ne vsebuje navedbo predpisa in njegovih členov, je ni mogoče preizkusiti. Zato jo je treba zavreči.
odlocitev: sklep
geslo: 1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
podlaga: Člen 25.3, Zakon o Ustavnem sodišču [ZUstS]
vlagatelj: KLAS Stanislav Hace, s. p., Slovenske Konjice
datum_vloge: 2009-04-02T22:00:00.000Z
datum_odlocitve: 2010-09-22T22:00:00.000Z

# U-I-79/09-5

23. 9. 2010

## SKLEP

Ustavno sodišče je v postopku za preizkus pobude samostojnega podjetnika KLAS Stanislav Hace, s. p., Slovenske Konjice, ki ga zastopa Vladislav Kitek, odvetnik v Slovenski Bistrici, na seji 23. septembra 2010

sklenilo:

**Pobuda za začetek postopka za oceno ustavnosti in zakonitosti "prostorskih izvedbenih aktov Občine Poljčane" se zavrže.**

## OBRAZLOŽITEV

Pobudnik izpodbija "prostorske izvedbene akte Občine Poljčane", ki naj bi bili v neskladju s strateškim prostorskim aktom, ker naj ne bi bil sprejet občinski podrobni prostorski načrt za kamnolom Bela. Pravni interes utemeljuje z navedbo, da je zoper odločbo o zavrnitvi zahteve za izdajo enotnega dovoljenja za rudarska dela na parc. št. 594/1, k. o. Poljčane, sprožil upravni spor.

Pobuda za začetek postopka za oceno ustavnosti in zakonitosti mora skladno z drugim in s prvim odstavkom 24.b člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) ter z II. točko priloge Poslovnika Ustavnega sodišča (Uradni list RS, št. 86/07 in 54/10) vsebovati navedbo predpisa in njegovih členov, ki se s pobudo izpodbijajo. Ker iz pobude ni razvidno, katere prostorske izvedbene akte pobudnik izpodbija, je Ustavno sodišče ni moglo preizkusiti. Zato jo je bilo treba zavreči.

Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.

Jože Tratnik

Predsednik